CELEX: 32019D0276
Language: bg
Date: 2018-12-12 00:00:00
Title: Решение (ЕС) 2019/276 на Европейския парламент и на Съвета от 12 декември 2018 година относно мобилизирането на средства по линия на Инструмента за гъвкавост с цел засилване на ключови програми за конкурентоспособността на ЕС, както и за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността

22.2.2019   
               
               
                  BG
               
               
                  Официален вестник на Европейския съюз
               
               
                  L 54/3
               
            
         РЕШЕНИЕ (ЕС) 2019/276 НА ЕВРОПЕЙСКИЯ ПАРЛАМЕНТ И НА СЪВЕТА
         от 12 декември 2018 година
         относно мобилизирането на средства по линия на Инструмента за гъвкавост с цел засилване на ключови програми за конкурентоспособността на ЕС, както и за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (1), и по-специално точка 12 от него,
         като взеха предвид предложението на Европейската комисия,
         като имат предвид, че:
         
                     (1)
                  
                  
                     Инструментът за гъвкавост е предназначен да осигурява финансирането на ясно определени разходи, които не могат да се финансират в рамките на наличните тавани за една или повече функции.
                  
               
                     (2)
                  
                  
                     Таванът на годишната сума, предоставена за Инструмента за гъвкавост, е в размер на 600 000 000 EUR (по цени от 2011 г.), както е посочено в член 11 от Регламент (ЕС, Евратом) № 1311/2013 на Съвета (2), увеличен, когато е целесъобразно, с отпаднали суми, които са предоставени в съответствие с параграф 1, втора алинея от същия член.
                  
               
                     (3)
                  
                  
                     С цел подсилване на ключови програми за конкурентоспособността на ЕС и за справяне с текущите предизвикателства на миграцията, притоците на бежанци и заплахите за сигурността, е необходимо да се мобилизират значителни по размер допълнителни суми с цел спешно финансиране на такива програми и мерки.
                  
               
                     (4)
                  
                  
                     След като бяха разгледани всички възможности за преразпределяне на бюджетни кредити под тавана за разходите за подфункция 1а (Конкурентоспособност за растеж и работни места) и функция 3 (Сигурност и гражданство), е необходимо да се мобилизира Инструментът за гъвкавост, за да се допълнят финансовите средства, предвидени в общия бюджет на Съюза за финансовата 2019 година, над тавана по подфункция 1а, със сумата от 178 715 475 EUR за подсилване на ключови програми за конкурентоспособността на ЕС, и по функция 3, със сумата от 985 629 138 EUR за финансиране на мерки в сферата на миграцията, бежанците и сигурността.
                  
               
                     (5)
                  
                  
                     Въз основа на очаквания профил на плащанията бюджетните кредити за плащания, съответстващи на мобилизираните средства по линия на Инструмента за гъвкавост, следва да бъдат разпределени за няколко финансови години.
                  
               
                     (6)
                  
                  
                     За да се даде възможност за бързо усвояване на средствата, настоящото решение следва да се прилага от началото на финансовата 2019 година,
                  
               ПРИЕХА НАСТОЯЩОТО РЕШЕНИЕ:
         
            Член 1
            
               1.   Инструментът за гъвкавост се мобилизира за осигуряване на сума в размер на 178 715 475 EUR под формата на бюджетни кредити за поети задължения по подфункция 1а (Конкурентоспособност за растеж и работни места) и в размер на 985 629 138 EUR под формата на бюджетни кредити за поети задължения по функция 3 (Сигурност и гражданство) в рамките на общия бюджет на Съюза за финансовата 2019 година.
               Сумата, посочена в първата алинея, ще се използва за подсилването на ключови програми за конкурентоспособността на ЕС и за финансирането на мерки за справяне с текущите предизвикателства на миграцията, притоците на бежанци и заплахите за сигурността.
            
            
               2.   Въз основа на очаквания профил на плащанията бюджетните кредити за плащания, съответстващи на мобилизираните средства по линия на Инструмента за гъвкавост, се предвиждат както следва:
               
                           а)
                        
                        
                           548 740 834 EUR през 2019 г.;
                        
                     
                           б)
                        
                        
                           257 223 207 EUR през 2020 г.;
                        
                     
                           в)
                        
                        
                           135 194 558 EUR през 2021 г.
                        
                     
                           г)
                        
                        
                           140 942 662 EUR през 2022 г.;
                        
                     
                           д)
                        
                        
                           82 243 352 EUR през 2023 г.
                        
                     Конкретните суми на бюджетните кредити за плащания за всяка финансова година се разрешават в съответствие с годишната бюджетна процедура.
            
         
         
            Член 2
            Настоящото решение влиза в сила в деня на публикуването си в Официален вестник на Европейския съюз.
            
            То се прилага от 1 януари 2019 г.
         
         
            Съставено в Страсбург на 12 декември 2018 година.
            
               
                  За Европейския парламент
               
               
                  Председател
               
               А. TAJANI
            
            
               
                  За Съвета
               
               
                  Председател
               
               J. BOGNER-STRAUSS
            
         
         
            (1)  ОВ C 373, 20.12.2013 г., стр. 1.
         
            (2)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).